wickkiey/tamil-wikipedia-chunked huggingface dataset:
# 2022 இந்தியக் குடியரசுத் தலைவர் தேர்தல்

## தேர்தல் முறை

குடியரசுத் தலைவர் தேர்தலில் மக்களால் நேரடியாக வாக்களிக்க முடியாது, மக்களால் தேர்ந்தெடுக்கப்பட்ட சட்டமன்ற உறுப்பினர் (MLA), நாடாளுமன்ற உறுப்பினர் (MP) வாக்களிப்பர்.மொத்தம் வாக்களிப்போர் 776 நாடாளுமன்ற உறுப்பினர்கள் மற்றும் 4,033 சட்டமன்ற உறுப்பினர்கள் என 4,809 பேர் வாக்களிப்பர். நியமன சட்டமன்ற நாடாளுமன்ற உறுப்பினர்கள் வாக்களிக்க முடியாது.1971 ஆம் ஆண்டு மக்கள் தொகைக் கணக்கெடுப்பின்படி ஒரு சட்டமன்ற நாடாளுமன்ற உறுப்பினர்களின் வாக்கு மதிப்பு நிர்ணயிக்கப்படுகிறது.ஒரு நாடாளுமன்ற உறுப்பினரின் வாக்கு மதிப்பு 708 ஆகும். ஆனால், ஜம்மு காஷ்மீர் சட்டமன்றம் இல்லாததால் ஒரு நாடாளுமன்ற உறுப்பினரின் வாக்கு மதிப்பு குறைந்தது 700 என்று ஆகிவிட்டது.ஒரு சட்டமன்ற உறுப்பினரின் வாக்கு மதிப்பு அந்தந்த சட்டமன்ற உறுப்பினர்களின் எண்ணிக்கையைப் பொறுத்தும் மக்கள் தொகை கணக்கெடுப்பின் அடிப்படையிலும் வாக்கு மதிப்பு நிர்ணயிக்கப்படுகிறது.இதில் நாடாளுமன்ற உறுப்பினர்களின் மொத்த வாக்கு மதிப்பு 5,43,200 ஆகும்.மாநில சட்டமன்றத் உறுப்பினர்களின் மொத்த வாக்கு மதிப்பு 5,43,231 ஆகும்.மொத்த நாடாளுமன்ற உறுப்பினர்கள் மற்றும் சட்டமன்ற உறுப்பினர்களின் வாக்கு மதிப்பு 10,86,431 ஆக உள்ளது.தேர்தல் அன்று வாக்களிக்க இந்திய வாக்காளர் குழு அதாவது சட்டமன்ற நாடாளுமன்ற உறுப்பினர்களுக்கு வாக்களிக்க வாக்கு சீட்டு கொடுப்பர்.அப்பொழுது நாடாளுமன்ற உறுப்பினர்கள் வாக்களிக்க பச்சை நிற வாக்கு சீட்டும், சட்டமன்ற உறுப்பினர்கள் வாக்களிக்க இளஞ்சிவப்பு நிற வாக்கு சீட்டுட்டில் வாக்களிப்பர்.  
| 1.ஆந்திர பிரதேசம் | 175 | 159 |  |
| --- | --- | --- | --- |
| 2.அருணாச்சல பிரதேசம் | 60 | 8 |  |
| 3.அசாம் | 126 | 116 |  |
| 4.பிகார் | 243 | 173 |  |
| 5.சத்திஸ்கர் | 90 | 129 |  |
| 6.கோவா | 40 | 20 |  |
| 7.குஜராத் | 182 | 147 |  |
| 8.ஹரியானா | 90 | 112 |  |
| 9.இமாச்சல் பிரதேசம் | 68 | 51 |  |
| 10.ஜம்மு காஷ்மீர் | 114 | தகவல் தெரியவில்லை |  |
| 11.ஜார்க்கண்டு | 81 | 176 |  |
| 12.கர்நாடகம் | 224 | 131 |  |
| 13.கேரளா | 140 | 152 |  |
| 14.மத்திய பிரதேசம் | 230 | 131 |  |
| 15.மகாராஷ்ரம் | 288 | 175 |  |
| 16.மணிப்பூர் | 60 | 18 |  |
| 17.மேகாலயா | 60 | 17 |  |
| 18.மிசோரம் | 40 | 8 |  |
| 19.நாகாலாந்து | 60 | 9 |  |
| 20.ஒடிசா | 147 | 149 |  |
| 21.பஞ்சாப் | 117 | 116 |  |
| 22.ராஜஸ்தான் | 200 | 129 |  |
| 23.சிக்கிம் | 32 | 7 |  |
| 23.தமிழ்நாடு | 234 | 176 |  |
| 24.தெலங்கானா | 119 | 132 |  |
| 25.திரிபுரா | 60 | 26 |  |
| 26.உத்தர பிரதேசம் | 403 | 208 |  |
| 27.உத்தரக்காண்டு | 70 | 64 |  |
| 30.மேற்கு வங்காளம் | 294 | 151 |  |
| 31.டில்லி | 70 | 58 |  |
| 32.புதுச்சேரி | 30 | 16 | } |
# 2022 இந்தியக் குடியரசுத் தலைவர் தேர்தல்

## வேட்பாளர்கள்

2022 இந்திய குடியரசுத் தலைவர் தேர்தலில் தேசிய ஜனநாயகக் கூட்டணியின் சார்பில் திரௌபதி முர்மு 24 சூன் 2022 அன்று தமது வேட்பு மனுவை தாக்கல் செய்தார் அவரின் வேட்புமனு ஏற்கப்பட்டது.ஐக்கிய முற்போக்குக் கூட்டணி சார்பில் திரிணாமுல் காங்கிரசு கட்சியை சேர்ந்த யஷ்வந்த் சின்கா 27 சூன் 2022 அன்று வேட்பு மனுவை தாக்கல் செய்தார் அவரின் வேட்புமனு ஏற்கப்பட்டது.  
| திரௌபதி முர்மு | 20 சூன் 1964 (64) வயது | பாஜக
(தேசிய ஜனநாயக கூட்டணி) | ஜார்க்கண்ட் மாநில ஆளுநர் (2015-2021)
ஒடிசா மாநில சட்டமன்ற உறுப்பினர்
(2000-2009)  
ஒடிசா மாநில அமைச்சர்
(2000-2004) | ஒடிசா | 21 சூன் 2022 |  |
| --- | --- | --- | --- | --- | --- | --- |
| யஷ்வந்த் சின்கா | 6 நவம்பர் 1937 (84) வயது | அகில இந்திய திரிணாமுல் காங்கிரசு
(ஐக்கிய எதிரணி)  
(ஐக்கிய முற்போக்கு கூட்டணி) | இந்திய வெளியுறவு துறை அமைச்சர்
(2002-2004)  
மாநிலங்களவை தலைவர் (1990-1991)  
இந்திய நிதியமைச்சர்(1990-1991), (1998-2002)  
மக்களவை உறுப்பினர் (1998-2004),
(2009-2014)  
சார்க்கண்டு மாநிலத்தில் இருந்து மாநிலங்களவை உறுப்பினர் (2004-2009)  
பீகார் மாநிலத்தில் இருந்து மாநிலங்களவை உறுப்பினர் (1988-1994) | சார்க்கண்டு | 21 சூன் 2022 | } |
# 2022 இந்தியக் குடியரசுத் தலைவர் தேர்தல்

## கூட்டணி வாரியாக வாக்கு சதவீதம்

பாரதிய ஜனதா கட்சி தலைமையிலான தேசிய ஜனநாயகக் கூட்டணிக்கு 5 லட்சத்து 26 ஆயிரத்து 420 வாக்குகள் உள்ளன. காங்கிரஸ் தலைமையிலான ஐக்கிய முற்போக்கு கூட்டணிக்கு 2 லட்சத்து 59 ஆயிரத்து 892 வாக்குகள் உள்ளன. எந்த அணியையும் சேராத மாநில கட்சிகளுக்கு 2 லட்சத்து 92 ஆயிரத்து 894 வாக்குகள் உள்ளன. பாஜக கூட்டணி நிறுத்தும் வேட்பாளர் வெற்றிபெறுவதற்கு சுமார் 13 ஆயிரம் வாக்குகள் குறைவாக உள்ளது. மாநில கட்சிகளின் ஆதரவை பெற்று பாரதிய ஜனதா கட்சி நிறுத்தும் வேட்பாளர் எளிதாக வெற்றிபெறுவார் கணிக்கப்படுகிறது.
| தேசிய ஜனநாயகக் கூட்டணி | ஐக்கிய முற்போக்கு கூட்டணி | பிறர் |
| --- | --- | --- |
# 2022 இந்தியக் குடியரசுத் தலைவர் தேர்தல்

## கூட்டணி வாரியாக வாக்கு சதவீதம்

### வாக்குகளின் மதிப்பு

| தேசிய ஜனநாயகக் கூட்டணி | ஐக்கிய முற்போக்குக் கூட்டணி | பிறர் |
| --- | --- | --- |
# 2022 இந்தியக் குடியரசுத் தலைவர் தேர்தல்

## தேர்தல் முடிவுகள்

**இந்தியக் குடியரசுத் தலைவர் தேர்தல் 2022 முடிவுகள்**  
| வேட்பாளர் | கூட்டணி | பெற்ற வாக்குகள் | கூட்டணி வாக்குகள் | % |
| --- | --- | --- | --- | --- |
| align=திரௌபதி முர்மு | align=தேசிய ஜனநாயகக் கூட்டணி | 2,824 | 676,803 | 64.03 |
| align=யஷ்வந்த் சின்கா | align=ஐக்கிய எதிரணி | 1,877 | 380,177 | 35.97 |
| colspan=3 align= செல்லத்தக்க வாக்குகள் | 4,701 | 1,056,980 |  |  |
| colspan=3 align= செல்லாத வாக்குகள் | 53 | 10,500 |  |  |
| colspan=3'மொத்தம்''' | 4,754 | **100** |  |  |
| colspan=3 align=பதிவான வாக்குகள் | 4,797 | 1,081,991 | } |  |
# 2022 இந்தியக் குடியரசுத் தலைவர் தேர்தல்

## இதனையும் காண்க

- இந்தியக் குடியரசுத் தலைவர்களின் பட்டியல்
# மாஸ் கார்கோ

**மாஸ் கார்கோ** (ஆங்கிலம்: *MASkargo* <small>*Malaysia Airlines Cargo*</small>; மலாய்: *MASkargo* <small>*Malaysia Airlines Kargo*</small>) என்பது மலேசியா, சிலாங்கூர், சிப்பாங், கோலாலம்பூர் பன்னாட்டு வானூர்தி நிலையத்தின் **(WMKK/KUL)** மேம்பட்ட சரக்கு மையத்தில் *(Advanced Cargo Centre)* தலைமை அலுவலகத்தைக் கொண்ட ஒரு சரக்கு வானூர்தி நிறுவனம் ஆகும்.  
இந்த நிறுவனம், மலேசியா எயர்லைன்சு **(MAS)** நிறுவனத்தின் சரக்குப் பிரிவு ஆகும். இதன் முக்கியமான இலக்கு: திட்டமிடப்பட்ட சேவைகள்; வானூர்தி சரக்குச் சேவைகள். தவிர வானூர்தி நிலையத்தில் இருந்து துறைமுகங்களுக்கு சரக்குகளைக் கொண்டு செல்வதிலும் ஈடுபட்டு உள்ளது.
# மாஸ் கார்கோ

## வரலாறு

மலேசியன் ஏர்லைன்ஸ் மூலம் உலகம் முழுவதும் சரக்குகளை விநியோகிப்பதற்காக 1972 ஆம் ஆண்டு நிறுவப்பட்டது. அந்தக் கட்டத்தில் ஓராண்டுக்கு 30,000 டன் சரக்குகளைக் கையாண்டது. உலகம் முழுவதும் ஏறக்குறைய 100 இடங்களில் சேவை செய்கிறது. ஆண்டுக்கு ஒரு மில்லியன் டன் சரக்குகளை கையாளும் திறன் கொண்டது.
# மாஸ் கார்கோ

## வரலாறு

### நிதி நெருக்கடி

30 ஏப்ரல் 2015-இல், மலேசியா எயர்லைன்சு நிறுவனம், நிதி நெருக்கடியின் காரணமாக, அதன் துணை நிறுவனமான மாஸ் கார்கோ நிறுவனத்தின் அனைத்து வானூர்திகளையும் குத்தகைக்கு விடுவது அல்லது விற்பனை செய்வது என அறிவித்தது.[6]  
எனினும், நவம்பர் 1, 2015-இல், மாஸ் கார்கோ மூடப்படாது என்று மலேசியா எயர்லைன்சு நிறுவனத்தின் தலைமை அதிகாரி செய்தியாளர்களிடம் கூறினார்.  
அக்டோபர் 2016-இல், பழைய போயிங் 747-400 ரக வானூர்திகள் இரண்டும் சேவையில் இருந்து படிப்படியாக நிறுத்தப்பட்டன. புதிதாக மூன்றாவது ஏர்பஸ் A330-200F *(Airbus A330-200F)* வானூர்தி, மாஸ் கார்கோ சேவையில் சேர்க்கப்பட்டது.
# மாஸ் கார்கோ

## வானூர்திகள்

2017 ஆகஸ்டு நிலவரப்படி, மாஸ் கார்கோ பின்வரும் வானூர்திகளைச் சேவையில் கொண்டு இருந்தது.  
<>
**மாஸ் கார்கோ வானூர்திகள்**  
| வானூர்தி | சேவையில் | குறிப்புகள் |
| --- | --- | --- |
| ஏர் பஸ் A330-200F</br>(Airbus A330-200F) | 3 | Reg: 9M-MUA, 9M-MUB, 9M-MUD |
</>
# பறையன்பட்டு சமணர் குகை, வட்டெழுத்துக் கல்வெட்டு

**பறையன்பட்டு சமணர் குகை, வட்டெழுத்துக் கல்வெட்டு** தமிழ்நாட்டின், விழுப்புரம் மாவட்டம், மேல்மலையனூர் வட்டம், பறையன்பட்டு என்ற கிராமத்தில் உள்ள குன்றில் அமைந்துள்ளது.
# பறையன்பட்டு சமணர் குகை, வட்டெழுத்துக் கல்வெட்டு

## அமைவிடம்

இவ்வூர் விழுப்புரம் மற்றும் திருவண்ணாமலை மாவட்டங்களுக்கான எல்லையில் உள்ளது. இவ்வூர் கப்பலாம்பாடியிலிருந்து 3.2 கி.மீ. தொலைவிலும், அவலூர்பேட்டையிலிருந்து 4.5 கி.மீ தொலைவிலும், மேல்மலையனூரிலிருந்து 14.5 கி.மீ. தொலைவிலும், தேவிகாபுரத்திலிருந்து 14.6 கி.மீ. தொலைவிலும், சேத்துப்பட்டிலிருந்து 17.2 கி.மீ. தொலைவிலும், செஞ்சியிலிருந்து 31.6 கி.மீ. தொலைவிலும், மாவட்டத் தலைநகர் விழுப்புரத்திலிருந்து 86.2 கி.மீ. தொலைவிலும், அமைந்துள்ளது. இவ்வூரின் அஞ்சல் குறியீட்டு எண் 604201 ஆகும்.
# பறையன்பட்டு சமணர் குகை, வட்டெழுத்துக் கல்வெட்டு

## பறையன்பட்டு குன்று

அவலூர்பேட்டை - தேவிகாபுரம் சாலையில் 4.5 கி.மீ. பயணித்தால், பறையன்பட்டு கிராமத்தை அடையலாம். இங்கிருந்து வலப்புறம் பிரிந்து செல்லும் சாலையில் 1.5 கி.மீ. பயணித்தால், இரண்டு குன்றுகளைக் காண முடியும். இவற்றுள் இரண்டாவது குன்றின் முகட்டில் ஒரு முருகன் கோவில் உள்ளது. குன்றில் ஏறி முருகன் கோவிலைக் கடந்து சென்றால் அங்குள்ள அகன்ற பறைப்பரப்பில் ஒரு ஐந்து வரி வட்டெழுத்துக் கல்வெட்டு பொறிக்கப்பட்டுள்ளது. இக்குன்றில் அமைந்துள்ள குகைத்தளத்தில் ஏழு அடி நீளமுள்ள கற்படுக்கை கண்டறியப்பட்டுள்ளது.
# பறையன்பட்டு சமணர் குகை, வட்டெழுத்துக் கல்வெட்டு

## பறையன்பட்டு கல்வெட்டு

இது ஒரு வட்டெழுத்துக் கல்வெட்டாகும். இதனை நசீதிகை கல்வெட்டு என்றும் குறிப்பிடுவதுண்டு. இக்காலகட்டத்தில் இக்கல்வெட்டின் காலம் 5 - 6 ஆம் நூற்றாண்டைச் சேர்ந்ததாகலாம். உயிர்துறந்த செய்தியினை இக்கல்வெட்டு பதிவு செய்துள்ளது. சல்லேகனை என்ற சொல்லுக்கு மெலிதல் என்பது பொருள்.  
”இடையூறு ஒழிவில்நோய் மூப்பிவை வந்தால்
கடைதுறத்தல் சல்லே கனை.”  
பிறர் தரும் தாங்கவொன்னாத் தொல்லை, நாட்பட்ட நோய், முதுமை ஆகியவற்றால் பாதிக்கப்பட்டவர்கள் சல்லேகனை நோன்பிருந்து உயர் துறக்கலாம் என்று அருங்கலச்செப்பு என்ற சமண நூல் குறிப்பிடுகிறது. இந்தச் சடங்கில் உண்ணா நோன்பு இருப்போர் தொடக்கத்தில் திட உணவுகளை நீக்கி பால் போன்ற நீர் உணவுகளை மட்டும் அருந்துவர்.
# பறையன்பட்டு சமணர் குகை, வட்டெழுத்துக் கல்வெட்டு

## பறையன்பட்டு கல்வெட்டு

### பொருள் / விளக்கம்

பொருள்: பாணாடு என்னும் நாட்டைச் சேர்ந்த, வச்சணந்தி என்ற சமண ஆசிரியரின் மாணவர் ‘ஆராதனி’ என்னும் உண்ணாநோன்பிருந்து உயிர் துறந்தார். உயிர்துறந்த இடத்தில் எடுக்கப்பட்ட நசீதிகை இது என்பது இக்கல்வெட்டின் பொருள்.
இந்தப் படிநிலை வளர்ச்சி கி.பி. 4 ஆம் நூற்றாண்டைச் சேர்ந்த அரச்சலூர் கல்வெட்டில் புலப்படத் தொடங்கியது. நெகனூர்பட்டி, அம்மன்கோயில்பட்டி ஆகிய ஊர்களின் கல்வெட்டுகளும் இக்காலத்தைச் சேர்ந்தனவாகும். சித்தன்னவாசல், பெருமுக்கல், அரசலாபுரம், இரெட்டைமலை, எடக்கல் (கேரளா), எழுத்துக்கல்லு (கேரளா), ஆகிய இடங்களின் கல்வெட்டுகளும் இக்காலத்தைச் சேர்ந்தனவாகும்.
கி.பி. 6 ஆம் நூற்றாண்டைச் சேர்ந்த திருநாதர்குன்று, பறையன்பட்டு, பிள்ளையார்பட்டி, திருச்சிராப்பள்ளி, இந்தளூர் கல்வெட்டுகளில் இந்தப் படிநிலை வளர்ச்சி மேலும் உருமாற்றம் கண்டது.
இந்தக்கல்வெட்டு தமிழ் எழுத்து பரிணாம வளர்ச்சியில் முக்கியப் பங்கு வகிக்கிறது.
# இரியூக்கியூ பூச்சிட்டு

**இரியூக்கியூ பூச்சிட்டு** (*Ryukyu minivet*)(*பெரிக்ரோகோடசு டெஜிமே*) என்பது *கேம்பேபாஜிடே*குடும்பத்தில் உள்ள பறவை சிற்றினமாகும். இது யப்பானில் மட்டுமே காணப்படும் அகணிய உயிரி. இந்த சிற்றினம் முன்பு சாம்பல் பூச்சிட்டின் துணையினமாகக் கருதப்பட்டது. இதன் குறிப்பிட்ட பெயர் யப்பானிய இயற்கை ஆர்வலர் செய்ச்சி டெகிமாவின் நினைவாகப் பெயரிடப்பட்டது.
# இரியூக்கியூ பூச்சிட்டு

## பரவல்

இரியூக்கியூ பூச்சிட்டு முதலில் யப்பானின் இரியூக்கியூ தீவுகளில் மட்டுமே காணப்பட்டது. ஆனால் 1970களில் இது தெற்கு கியூஷூ தீவுகளுக்கும் பரவியது. 2010-ல் இந்த தீவு முழுவதும் மற்றும் சிகொக்கு மற்றும் மேற்கு ஒன்சூ தீவுகளிலும் காணப்பட்டது. இதனுடன் தொடர்புடைய சாம்பல் பூச்சிட்டின் எண்ணிக்கை குறைவு காரணமாக இந்தச் சிற்றினங்கள் பரவ முடிந்தது என்று ஆய்வுகள் தெரிவிக்கின்றன.  
இந்த சிற்றினத்தின் இயற்கை வாழ்விடம் பசுமையான மற்றும் கலப்பு இலையுதிர் காடுகள் ஆகும். தேவதாரு தோட்டங்கள் மற்றும் தோட்டங்கள் உட்பட மனிதனால் மாற்றியமைக்கப்பட்ட வாழ்விடங்களையும் இது பயன்படுத்தும். இது கடல் மட்டத்திலிருந்து உயரம் வரை காணப்படும்.
# குனாட்சா சமர்

**குனாட்சா சமர்** (*Battle of Cunaxa*) என்பது கிமு 401 கோடையின் பிற்பகுதியில் பாரசீக மன்னர் இரண்டாம் அர்தசெராக்சஸ் மற்றும் அவரது தம்பி இளைய சைரஸ் ஆகியோருக்கு இடையே அகாமனிசிய சிம்மாசனத்தைக் கைப்பற்ற நடந்த சமராகும். சைரசின் கிளர்ச்சியால் நடந்த இந்த பெரும் போரானது பாபிலோனுக்கு வடக்கே 70 கி.மீ., தொலைவில் யூப்ரடீசின் இடது கரையில் உள்ள குனாட்சா என்ற இடத்தில் நடந்தது. இந்தப் போரின் முதன்மை சான்றாக இப்போரில் கலந்துகொண்ட கிரேக்க வீரர் செனபோன் எழுதிய நூல் உள்ளது.
# குனாட்சா சமர்

## தயார்படுத்தல்கள்

சைரஸ் 10,400 ஹாப்லைட்டுகள் மற்றும் 2,500 இலகுரக காலாட்படை மற்றும் கேடயர்கள் அடங்கிய கிரேக்க கூலிப்படையை எசுபார்த்தன் தளபதி கிளியர்ச்சசின் தலைமையில் திரட்டி, குனாட்சாவில் அர்தசெராக்சை எதிர்கொண்டார். பாரசிகத்தின் இராணுவ பலம் 40,000 பேர் ஆகும்.
உருவப்படம்.]]
சைரஸ் தன் அண்ணனான பாரசிக மன்னர் தன் இராணுவத்தை நெருங்கி வருவதை அறிந்ததும், அவர் தனது இராணுவத்தை போருக்கு அணிவகுக்க வைத்தார். அவர் கிரேக்க கூலிப்படையை வலதுபுறம், ஆற்றின் அருகே நிற்க வைத்தார். இதைத் தவிர, அன்றைய போர் ஒழுங்கின் பாரம்பரியத்தின்படி, 1,000 பலம் கொண்ட குதிரைப்படைகள் அவர்கள் வலதுபுறத்தில் ஆதரவாக இருந்தது. கிரேக்கர்களுக்கு இது மரியாதைக்குரிய இடம். 600 மெய்க் காப்பாளர்கள் சூழ சைரஸ் கிரேக்க கூலிப்படையின் இடதுபுறத்தில் இருந்தார். சைரசின் ஆசியப் படைகள் இடது புறத்தில் இருந்தன.  
அதற்கு நேர்மாறாக, இரண்டாம் அர்தசெர்க்ஸஸ் தனது இடதுபுறத்தில் உள்ள படையை ஆற்றோரம் நிறுத்தினார், குதிரைப்படையின் ஒரு அலகு அதற்கு துணையாக இருந்தது. ஆர்தசெர்க்ஸஸ் படைகளின் வரிசையின் மையத்தில் இருந்தார். 6,000 பாரசீக குதிரைப்படைகள் (உலகின் மிகச் சிறந்தவை) சைரசின் இடதுபுறத்தில் இருந்தன. அவருடைய அணிவகுப்பு வரிசை மிகவும் நீளமானதாக இருந்தது.  
இறுதித் தாக்குதல் தொடங்கும் முன், குனாக்சாவில் நடந்த நிகழ்வுகளின் முக்கியப் பிரதிநிதியான செனபோன், அந்த நேரத்தில் ஒரு நடுத்தர அதிகாரியாக இருந்தார். அவர் சைரசை அணுகி, அனைத்து முறையான உத்தரவுகளும் செயல்களும் செய்யப்பட்டன என்பதை உறுதிப்படுத்திக் கொண்டார். சைரஸ் செய்யப்பட்டதாகவும், போருக்கு முன் பாரம்பரியமாக நடக்கும் பலிகள் வெற்றியை உறுதிகூறின என்றும் கூறினார்.
# குனாட்சா சமர்

## சமர்

<gallery widths="" heights="" perrow="4">
படிமம்:Persepolis Tomb of Artaxerxes II Mnemon (r.404-358 BCE) Upper Relief soldiers with labels.jpg|upright=1.8|இரண்டாம் அர்தசெர்க்சசின் இராணுவம், பெர்செபோலிசில் உள்ள அவரது கல்லறையில் சித்தரிக்கப்பட்டுள்ளது.
படிமம்:Battle of Cunaxapng Stage 1.png|போரின் முதல் கட்டம் போருக்குப் பிறகு அவர் கிரேக்கர்களுடன் பேச்சுவார்த்தைகளில் ஈடுபட்டதாகக் கூறப்படுகிறது. மேலும் எசுபார்த்தன் தளபதி கிளியர்ச்சசுக்கு பாரசிகத்தில் மரணதண்டனை பெறுவதற்கு முன்னர் அவருக்கு உதவினார். செடெசியாஸ் ஆறுகள் மற்றும் பாரசீக வருவாய்கள் குறித்த கட்டுரைகளை எழுதியவர், *இண்டிகா* (Ἰνδικά) என்ற பெயரில் இந்தியா குறித்தும், அசிரியா மற்றும் பாரசிகத்தின் வரலாற்றை 23 புத்தகங்களில் *பெர்சிகா* (Περσικά) இல் எரோடோட்டசுக்கு போட்டியாக எழுதினார்.
# சுந்தா பூச்சிட்டு

**சுந்தா பூச்சிட்டு** (*Sunda minivet*)(*பெரிக்ரோகோடசு மினியேட்டசு*) என்பது காம்பேபாகிடே குடும்பத்தில் உள்ள ஒரு பறவை சிற்றினமாகும். இது சுமாத்திரா மற்றும் சாவகம் தீவுகளில் காணப்படுகிறது. இது இந்தோனேசியாவில் மட்டுமே காணப்படும் அகணிய உயிரி.  
சாவகம் மற்றும் சுமாத்திராவில் (1200-2700 மீட்டர்) மலையடிவார மற்றும் மலையடிவார காடுகளில் பிரகாசமான நிறமுள்ள மற்றும் நீண்ட வாலுடன் வசிக்கக்கூடியன. கூட்டமாக வன மேற்பரப்பில் பறக்கக்கூடியன. ஆண் மற்ற பூச்சிட்டு ஆண்களை மிகவும் ஒத்திருக்கிறது. சிவப்பு இறக்கை, அடர் சிவப்பு நிற தொண்டையுடன் கூடியது. பெண் பறவை இசுடாராபெரி-சிவப்பு முதுகு மற்றும் முகத்துடன் மிகவும் தனித்துவமானது.
# பீட்டர் சிங்கர்

| influences =
| influenced =
| website =
| party = க்ரீன்ஸ்
}}  
**பீட்டர் ஆல்பர்ட் டேவிட் சிங்கர்**, ஏசி (பிறப்பு: ஜூலை 6, 1946) ஒரு ஆஸ்திரேலிய தார்மீக மெய்யியலாளர் ஆவார். தற்போது பிரின்ஸ்டன் பல்கலைக்கழகத்தில் உயிர்சார் நெறியியல் துறையில் ஐரா டபுள்யூ. டிகாம்ப் பேராசிரியராக உள்ளார். பயனெறிமுறைக் கோட்பாடுகளில் நிபுணத்துவம் பெற்றவரான சிங்கர், மதச்சார்பற்ற, பயனெறிமுறைக் கோட்பாட்டுக் கண்ணோட்டத்தில் நெறிமுறை சிக்கல்களை அணுகுபவர். அவர் குறிப்பாக நனிசைவ வாழ்க்கை முறையை ஆதரிக்கும் *அனிமல் லிபரேஷன்* (விலங்கு விடுதலை) என்ற தனது 1975-ம் ஆண்டு புத்தகத்திற்காக பெரிதாக அறியப்படுகிறார். மேலும் "ஃபாமின், அஃப்ளுயன்ஸ், அண்டு மொராலிடி" ("பஞ்சம், செல்வம் மற்றும் ஒழுக்கம்") என்ற தனது கட்டுரையில் உலக அளவில் ஏழைகளுக்கு நன்கொடை வழங்கி உதவ வலியுறுத்துகிறார். தனது வாழ்க்கையின் பெரும்பகுதியை ஒரு விருப்பத் தேர்வு பயனெறிமுறைக் கோட்பாட்டாளராக (preference utilitarian) இருந்ததாகக் குறிப்பிடும் அவர், தற்போது ஒரு ஹெடோனிஸ்டிக் பயனெறிமுறைக் கோட்பாட்டாளராக மாறிவிட்டதாக கடர்சினா டி லாசரி-ராடெக் என்பவரோடு இணைந்து எழுதிய *தி பாயின்ட் ஆவ் வியூ ஆவ் தி யுனிவர்ஸ்* என்ற 2014-ம் ஆண்டு நூலில் கூறியுள்ளார்.  
இரண்டு சந்தர்ப்பங்களில், சிங்கர் மோனாஷ் பல்கலைக்கழகத்தில் மெய்யியல் துறையின் தலைவராக பணியாற்றினார். அங்கு அவர் மனித உயிர்சார் நெறியியல் மையத்தை நிறுவினார். 1996-ல் அவர் ஆஸ்திரேலிய செனட்டின் பசுமைக் கட்சி வேட்பாளராக போட்டியிட்டுத் தோல்வியுற்றார். 2004-ம் ஆண்டில், சிங்கர் ஆஸ்திரேலிய மனிதநேய சங்கங்களின் கவுன்சிலால் ஆண்டின் ஆஸ்திரேலிய மனிதநேயவாதியாக அங்கீகரிக்கப்பட்டார். 2005-ம் ஆண்டில், *தி சிட்னி மார்னிங் ஹெரால்ட்* நாளிதழ் அவரை ஆஸ்திரேலியாவின் பத்து செல்வாக்கு மிக்க பொது மேதைகளின் பட்டியலில் சேர்த்தது. சிங்கர் "அனிமல்ஸ் ஆஸ்திரேலியா"வின் இணை நிறுவனரும் "தி லைஃப் யூ கேன் சேவ்" அமைப்பின் நிறுவனரும் ஆவார்.
# மட்டிலா குருமூர்த்தி

**மட்டிலா குருமூர்த்தி** (*Maddila Gurumoorthy*)(பிறப்பு 22 சூன் 1985) என்பவர் இந்திய அரசியல்வாதியும் ஆந்திரப்பிரதேசத்தினைச் சார்ந்த தற்போதைய இந்திய நாடாளுமன்ற உறுப்பினரும் ஆவார். இவர் ஒய்எஸ்ஆர் காங்கிரஸ் கட்சியினைச் சார்ந்தவர் ஆவார். இவர் 2021ஆம் ஆண்டு நடைபெற்ற இந்திய நாடாளுமன்றத்திற்கான இடைத்தேர்தலில் ஆந்திரப் பிரதேசத்தில் திருப்பதி நாடாளுமன்றத் தொகுதியிலிருந்து தேர்ந்தெடுக்கப்பட்டார். செப்டம்பர் 2020-ல், திருப்பதி நாடாளுமன்ற உறுப்பினர் பல்லி துர்கா பிரசாத் ராவ் இறந்ததைத் தொடர்ந்து 2021 ஏப்ரல் 17 அன்று இடைத்தேர்தல் நடைபெற்றது.
# மட்டிலா குருமூர்த்தி

## நாடாளுமன்ற உறுப்பினராக

2021ஆம் ஆண்டு நடைபெற்ற இடைத்தேர்தலில் தெலுங்கு தேசம் கட்சியின் முன்னாள் மத்திய அமைச்சர் பனபாக லட்சுமியினை எதிர்த்து ஒய். எஸ். ஆர். காங்கிரஸ் கட்சி வேட்பாளராகப் போட்டியிட்டு வெற்றி பெற்றார். இவர் 2,71,592 வாக்குகள் பெற்று பெரும்பான்மையுடன் தேர்தலில் வெற்றி பெற்றார். இவர்
# காரைக்காலில் உள்ள கல்வி நிறுவனங்களின் பட்டியல்

**காரைக்காலில் உள்ள கல்வி நிறுவனங்களின் பட்டியல்** (*List of educational institutions in Karaikal, India*) என்பது, புதுச்சேரி ஒன்றிய பகுதியின் நான்கு மாவட்டங்களில் ஒன்றான **காரைக்காலில் உள்ள கல்வி நிறுவனங்களின் பட்டியல்** ஆகும்.
# காரைக்காலில் உள்ள கல்வி நிறுவனங்களின் பட்டியல்

## மருத்துவக் கல்லூரிகள்

1. ஜவஹர்லால் முதுகலை மருத்துவக் கல்வி மற்றும் ஆராய்ச்சி நிறுவனம்
1. விநாயகா மிஷன் மருத்துவக் கல்லூரி
# காரைக்காலில் உள்ள கல்வி நிறுவனங்களின் பட்டியல்

## பொறியியல் மற்றும் விவசாயக் கல்லூரிகள்

1. பாரதியார் பொறியியல் மற்றும் தொழில்நுட்பக் கல்லூரி
1. தேசிய தொழில்நுட்பக் கழகம், புதுச்சேரி
1. ஆர். வி. எஸ். பொறியியல் மற்றும் தொழில்நுட்பக் கல்லூரி
1. பெருந்தலைவர் காமராஜர் பொறியியல் மற்றும் தொழில்நுட்பக் கல்லூரி
1. பண்டித ஜவஹர்லால் நேரு வேளாண்மை மற்றும் ஆராய்ச்சி நிறுவனம்
# காரைக்காலில் உள்ள கல்வி நிறுவனங்களின் பட்டியல்

## பல்கலைக்கழகம்

1. பாண்டிச்சேரி பல்கலைக்கழகம்
# காரைக்காலில் உள்ள கல்வி நிறுவனங்களின் பட்டியல்

## பொது கல்லூரிகள்

1. அறிஞர் அண்ணா அரசு கலைக் கல்லூரி
1. அவ்வையார் அரசு மகளிர் கல்லூரி
1. ஆர்விஎஸ் கலை மற்றும் அறிவியல் கல்லூரி, காளிக்குப்பம்
1. காரைக்கால் கல்வியியல் கல்லூரி
1. தான் போஸ்கோ கல்லூரி (கலை மற்றும் அறிவியல்), தாமனங்குடி, அம்பகரத்தூர்
# காரைக்காலில் உள்ள கல்வி நிறுவனங்களின் பட்டியல்

## தொழிற்பயிற்சி நிறுவனம்

1. காரைக்கால் அரசு பலநுட்ப பயிற்சி நிறுவனம்
1. அரசு பெண்களுக்கான தொழிற்பயிற்சி நிறுவனம்
1. அரசு ஆண்களுக்கான தொழிற்பயிற்சி நிறுவனம்
# காரைக்காலில் உள்ள கல்வி நிறுவனங்களின் பட்டியல்

## பள்ளிகள்

1. **விருக்சா பன்னாட்டு மாண்டிசோரி பள்ளி**
1. எஸ் ஆர் வி எஸ் தேசிய பள்ளி
1. *பிரைட்* அகாதமி
1. அன்னை தெரசா அரசு பெண்கள் மேல்நிலைப் பள்ளி
1. ஆதர்ஷ் கருத்தியல் பள்ளி, கோட்டுச்சேரி
1. ஐயாஸ் ஆங்கிலப் பள்ளி
1. காவேரி பொதுப் பள்ளி
1. கிரசண்ட் மேல்நிலைப்பள்ளி, அம்பகரத்தூர்
1. தான் போஸ்கோ மேல்நிலைப் பள்ளி, நெடுங்காடு
1. நல்மேய்ப்பர் ஆங்கிலப் பள்ளி, மேலகாசாகுடி
1. கோவிந்தசாமி பிள்ளை மேல்நிலைப்பள்ளி
1. அரசு பிரெஞ்சு பள்ளி
1. அரசு பெண்கள் மேல்நிலைப்பள்ளி, தாளத்தெரு
1. அரசு பெண்கள் மேல்நிலைப்பள்ளி, டிஆர் பட்டினம்.
1. அரசு மேல்நிலைப்பள்ளி, கோவில்பத்து.
1. அரசு மேல்நிலைப் பள்ளி, டிஆர் பட்டினம்
1. அரசு மேல்நிலைப்பள்ளி, தேனூர்
1. அரசு மேல்நிலைப் பள்ளி, நிரவி
1. அரசு மேல்நிலைப் பள்ளி, நெடுங்காடு
1. அரசு மேல்நிலைப் பள்ளி, கோட்டுச்சேரி
1. அரசு மேல்நிலைப்பள்ளி, காரைக்கால்மேடு
1. அரசு மேல்நிலைப்பள்ளி, சேத்தூர்
1. அரசு மேல்நிலைப்பள்ளி, பூவம்
1. அரசு மேல்நிலைப்பள்ளி, கோட்டுச்சேரி
1. அரசு மேல்நிலைப்பள்ளி, தாளத்தெரு
1. அரசு உயர்நிலைப் பள்ளி, டிஆர் பட்டினம்
1. அரசு மேல்நிலைப்பள்ளி, குரும்பகரம்
1. அரசு மேல்நிலைப்பள்ளி, விழிதியூர்
1. அரசு உயர்நிலைப் பள்ளி, அக்கரைவட்டம்
1. ஜவஹர் நவோதயா வித்யாலயா
1. கேந்திரிய வித்யாலயா
1. கேஎம்கே கண்ணையா பிள்ளை நினைவுப் பள்ளி
1. எம்இஎஸ் மேல்நிலைப்பள்ளி, மஸ்தான் பள்ளி தெரு
1. முருகத்தாள் ஆச்சி அரசு. பெண்கள் மேல்நிலைப் பள்ளி
1. நிர்மலா ராணி பெண்கள் மேல்நிலைப் பள்ளி
1. ஓஎன்ஜிசி பொதுப் பள்ளி
1. பிராந்திய சரியான மேல்நிலைப் பள்ளி, நெடுங்காடு
1. சுவாமி விவேகானந்தா மேல்நிலைப்பள்ளி, அம்பகரத்தூர்
1. செயின்ட் மேரி மேல்நிலைப் பள்ளி
1. சர்வீட் உயர்நிலைப்பள்ளி, கோட்டுச்சேரி
1. செயின்ட் ஜோசப் பிரஞ்சு க்ளூனி
1. தந்தை பெரியார் அரசு மேல்நிலைப் பள்ளி
1. திருவள்ளுவர் அரசு மேல்நிலைப் பள்ளி, அம்பகரத்தூர்
1. இக்ரா மழலையர் & தொடக்கப் பள்ளி
1. பசுமை உலக மேலாண்மை ஆலோசனை மற்றும் பயிற்சி நிறுவனம்
1. கேலக்ஸி இந்தியன் உயர்நிலைப்பள்ளி, பிஸ்மி நகர்
1. *யுனிவர்சல்* அகாதமி, நிரவி
# ராயா வானூர்தி நிறுவனம்

**ராயா வானூர்தி நிறுவனம்** <small>அல்லது</small> **ராயா ஏர்வேய்ஸ்** (ஆங்கிலம்: *Raya Airways* <small>*(Raya Airways Sdn Bhd)*</small>; மலாய்: *Raya Airways* <small>*(Raya Airways Sdn Bhd)*</small>) (TH/RMY) என்பது மலேசியா, சிலாங்கூர், **சுபாங்**, சுல்தான் அப்துல் அசிஸ் ஷா வானூர்தி நிலையத்தின் சரக்கு மையத்தில் *(Cargo Complex),* தலைமை அலுவலகத்தைக் கொண்ட ஒரு சரக்கு வானூர்தி நிறுவனம் ஆகும்.  
இந்த வானூர்தி நிறுவனம், நவம்பர் 1993-இல் **திரான்சுமைல் ஏர்** *(Transmile Air)* எனும் பெயரில் நிறுவப்பட்டது. பின்னர் 2014-ஆம் ஆண்டில் ராயா ஏர்வேய்ஸ் என பெயர் மாற்றம் கண்டது. ராயா வானூர்தி மையம் *(Raya Airways Centre)* எனும் வணிக மையத்தை உருவாக்கி, அங்கிருந்து இயங்கி வருகிறது.  
தீபகற்ப மலேசியாவிற்கும்; கிழக்கு மலேசியாவிற்கும் இடையே, டி.எச்.எல். எக்ஸ்பிரஸ் *(DHL Express);* யுனைடெட் பார்சல் சர்வீஸ் *(United Parcel Service);* ஏர் மக்காவ் *(Air Macau)* மற்றும் சென் வோர்ல்டு வைட் *(CEN Worldwide)* ஆகிய பன்னாட்டு நிறுவனங்களுக்கு விரைவு அஞ்சல் போக்குவரத்து சேவைகளையும் வழங்கி வருகிறது.  
1996-இல் மலேசியப் போக்குவரத்து அமைச்சகத்தால் தேசிய வானூர்தி சரக்கு சேவையாளராக *(National Cargo Carrier)* ராயா வானூர்தி நிறுவனம் தேர்வு செய்யப்பட்டது.  
**'''ராயா ஏர்வேஸ் வானூர்திகள்'''**  
| போயிங் 737 *(Boeing 737-400F)* | 1 |  |
| --- | --- | --- |
| போயிங் 767 *(Boeing 767-200BDSF)* | 3 | } |
# ராயா வானூர்தி நிறுவனம்

## இலக்குகள்

### சீனா

- நானிங் – நானிங் ஊசு பன்னாட்டு வானூர்தி நிலையம்
# ராயா வானூர்தி நிறுவனம்

## இலக்குகள்

### மலேசியா

- கோத்தா கினபாலு – கோத்தா கினபாலு பன்னாட்டு வானூர்தி நிலையம்
- கோலாலம்பூர் – சுல்தான் அப்துல் அஜிஸ் ஷா வானூர்தி நிலையம் *மையம்*
- கூச்சிங் – கூச்சிங் பன்னாட்டு வானூர்தி நிலையம்
- லபுவான் – லபுவான் பன்னாட்டு வானூர்தி நிலையம்
- மிரி – மிரி வானூர்தி நிலையம்
# ராயா வானூர்தி நிறுவனம்

## இலக்குகள்

### ஆங்காங்

- ஆங்காங் – ஹொங்கொங் பன்னாட்டு வானூர்தி நிலையம் - *(Hong Kong International Airport)*
# ராயா வானூர்தி நிறுவனம்

## இலக்குகள்

### இந்தோனேசியா

- ஜகார்த்தா – சுகர்ணோ-ஹத்தா பன்னாட்டு வானூர்தி நிலையம் - *(Soekarno-Hatta International Airport)*
# ராயா வானூர்தி நிறுவனம்

## இலக்குகள்

### சிங்கப்பூர்

- சிங்கப்பூர் – சிங்கப்பூர் சாங்கி வானூர்தி நிலையம் - *(Singapore Changi Airport)*
# ராயா வானூர்தி நிறுவனம்

## இலக்குகள்

### வியட்நாம்

- ஹோ சி மின் நகரம் – ஹோ சி மின் நகர வானூர்தி நிலையம் - *(Tan Son Nhat International Airport)*
# அருணாசலேஸ்வரர் கோயில், அம்மாப்பேட்டை

**அருணாசலேஸ்வரர் கோயில்** தமிழ்நாட்டில் தஞ்சாவூர் மாவட்டம், பாபநாசம் வட்டம் அம்மாப்பேட்டையில், தஞ்சாவூரிலிருந்து கிழக்கே 21 கி.மீ.. தொலைவில் அமைந்துள்ள சிவன் கோயிலாகும்.
# அருணாசலேஸ்வரர் கோயில், அம்மாப்பேட்டை

## மூலவர்

மூலவர் அருணாசலேஸ்வரர் லிங்கத்திருமேனியாக உள்ளார். இறைவி தர்மசம்வர்த்தனி. பிரதான வாயில் கிழக்காக இருந்தாலும் இறைவி சன்னதிக்கு எதிரில் உள்ள தெற்கு வாயிலே பெரும்பாலும் பக்தர்களால் பயன்படுத்தப்படுகிறது.
# அருணாசலேஸ்வரர் கோயில், அம்மாப்பேட்டை

## கோயில் அமைப்பு

இக்கோயில் நுழைவாயில், திருச்சுற்று, மூலவர் விமானம், இறைவி விமானம் ஆகியவற்றைக் கொண்டுள்ளது. மகாமண்டபத்தில் பலிபீடம், நந்தி ஆகியவற்றை அடுத்து இடது புறத்தில் நடராஜ சபை, இறைவி சன்னதி, நவக்கிரக சன்னதி ஆகிய சன்னதிகள் உள்ளன. மூலவர் சன்னதியின் வலது புறத்தில் சோமாஸ்கந்தர் சன்னதியும், இடது புறத்தில் விக்கிரமாகாளியின் சன்னதியும் உள்ளன. திருச்சுற்றில் விநாயகர், சுப்ரமணியர், காசிலிங்கம், கஜலட்சுமி, ராமலிங்கம், சண்டிகேஸ்வரர், துர்க்கை, சனீஸ்வரர், பைரவர், சிவசூரியன் சன்னதிகள் உள்ளன. மூலவர் கருவறை கோஷ்டத்தில் விநாயகர், தட்சிணாமூர்த்தி, லிங்கோத்பவர், பிரம்மா, துர்க்கை ஆகியோர் உள்ளனர்.
# அருணாசலேஸ்வரர் கோயில், அம்மாப்பேட்டை

## பூசைகள்

இங்கு இருகால பூசை நடைபெறுகிறது. பிரதோஷம், சங்கடஹரசதுர்த்தி, தேய்பிறை அஷ்டமி, கார்த்திகை சோமவாரம், கந்த சஷ்டி, திருவாதிரை உள்ளிட்ட விழாக்கள் கொண்டாடப்படுகின்றன.
# அருணாசலேஸ்வரர் கோயில், அம்மாப்பேட்டை

## குடமுழுக்கு

கோயிலின் குடமுழுக்கு பார்த்திப ஆண்டு ஆவணி 30 ஆம் நாள், 15 செப்டம்பர் 2005,வியாழக்கிழமையன்று நடைபெற்றது.
# டாம் ரீகன்

**டாம் ரீகன்** (ஆங்கிலம்: Tom Regan) (உச்சரிப்பு: /ˈreɪɡən/; நவம்பர் 28, 1938 - பிப்ரவரி 17, 2017) விலங்குரிமைக் கோட்பாட்டில் நிபுணத்துவம் பெற்ற ஒரு அமெரிக்க மெய்யியலாளர் ஆவார். அவர் வட கரொலைனா மாகாண பல்கலைக்கழகத்தில் மெய்யியல் பேராசிரியராக இருந்தார். அங்கு அவர் 1967 முதல் 2001-ல் ஓய்வு பெறும் வரை கற்பித்து வந்தார்.  
ரீகன் விலங்குரிமை தத்துவம் பற்றிய பல புத்தகங்களை எழுதியவர். இதில் நவீன விலங்குரிமை இயக்கத்தில் குறிப்பிடத்தக்க தாக்கத்தை ஏற்படுத்திய சில ஆய்வுகளில் ஒன்றான *தி கேஸ் ஃபார் அனிமல் ரைட்ஸ்* (1983) என்ற நூலும் அடங்கும். இவற்றில், மனிதர்களைப் போலவே, மனிதரல்லாத விலங்குகளையும் "ஒரு-வாழ்வின்-குடிகள்" என்ற கோட்பாட்டைக் கொண்டு சமமாக நோக்குமாறு அவர் வாதிடுகிறார். மேலும் மனிதர்களுக்குள் பகுத்தறிவுத் திறனைப் பொருட்படுத்தாமல் அனைவருக்கும் சமமாக மதிப்பளிக்க முனைவோமாயின் அதுபோலவே மனிதரல்லா விலங்குகளிலும் அவற்றின் பகுத்தறிவுத் திறனைப் பொருட்படுத்தாது சமமதிப்பு அளித்தல் வேண்டும் என்பதை தொளிவுறுத்துகிறார்.  
1985-ம் ஆண்டு முதல், அவர் தனது மனைவி நான்சியுடன் இணைந்து கலாச்சார மற்றும் விலங்குகள் அறக்கட்டளை என்ற ஒரு இலாப நோக்கற்ற அமைப்பின் இணை-தலைவராகப் பணியாற்றினார். இது "விலங்குகள் மீதான நேர்மறையான அக்கறையால் ஒன்றுபட்ட அறிவுசார் மற்றும் கலை முயற்சிகளின் வளர்ச்சியை வளர்ப்பதில் உறுதி கொண்ட ஓர் அமைப்பு" என்று அறியப்படுகிறது.  
உலக நனிசைவ அமைப்பு ரீகனை "ஒரு கொள்கை உறுதிகொண்ட நனிசைவ விலங்குரிமை ஆர்வலர்" என்று நினைவுகூறுகிறது.
# டாம் ரீகன்

## ஒரு-வாழ்வின்-குடிகள் கோட்பாடு

ரீகன் தனது *தி கேஸ் ஃபார் அனிமல் ரைட்ஸ்* (1983) என்ற நூலில் மனிதரல்லா விலங்குகளை "ஒரு வாழ்வின் குடிகள்" ("subjects-of-a-life") என்று பெயரிட்டு அழைத்து அவற்றிற்கு பிறவியிலேயே உரிமை உண்டு என்கிறார். அறிதிற ஆற்றல் சார்ந்த திறன்கள் உள்ளதனாலேயே மனிதர்களுக்கு தார்மீக உரிமை உண்டென்று நாம் கருதுவதால் அதற்கு ஒத்த அறிவாற்றல் திறன் கொண்ட உணர்திற உயிர்களான மனிதரல்லா விலங்குகளுக்கும் தாரிமீக உரிமைகள் உண்டு என்று அவர் நிறுவுகிறார். மனிதர்கள் மட்டுமே தார்மீக முகவர்களாக செயல்பட்டாலும், கைக்குழந்தைகள் போன்ற தார்மீக உரிமை விடயத்தில் விளிம்புநிலையிலுள்ள மனிதர்களும் குறைந்தபட்சம் அதற்கு ஒத்த விலங்குகளும் "தார்மீக சிகிச்சைக்குக் காத்திருப்போர்" அல்லது "தார்மீக நோயாளிகள்" என்ற அந்தஸ்தைப் பெறுகிறார்கள்.  
தார்மீக நோயாளிகள் தார்மீகக் கொள்கைகளை உருவாக்க இயலாதவர்கள் ஆவர். அவ்வகையில் தாங்கள் செய்வது நன்மையையோ தீங்கையோ விளைவிக்க வல்லவை என்றபோதும் அவர்களால் நன்மையையோ தீமையையோ செய்ய இயலாது. தார்மீக முகவர்களால் மட்டுமே தார்மீக நடவடிக்கைகளில் ஈடுபட முடியும். விலங்குகள் ஒரு-வாழ்வின்-குடிகள் என்ற வகையில் "உள்ளார்ந்த மதிப்பைக்" கொண்டுள்ளவை ஆகும் என்று ரீகன் துணிகிறார். இவ்வாறு வாழ்க்கை என்ற ஒன்றைத் தங்களுக்கே உரிய குறிக்கோளாகக் கொண்டுள்ள விலங்குகள் என்றுமே மனிதர்களுக்கு அவர்களது குறிக்கோள்களை அடைய உதவும் கருவிகள் ஆகமாட்டா. இக்கருத்தே ரீகனை ஒழிப்புவாத விலங்குரிமைக் கோட்பாட்டினர் வரிசையில் நிலைத்திருக்க வைக்கிறது. ரீகனின் கோட்பாடு ஒரு-வாழ்வின்-குடிகள் என்று அவர் கருதும் விலங்குகளுக்கு மட்டுமே பொருந்துவதாக உள்ளது. குறைந்தபட்சம் ஒரு வயதுடைய அனைத்து சாதாரண பாலூட்டிகளும் இத்தகுதியைப் பெறும் என்று கீழ்க்காண்டவாறு அவர் வாதிடுகிறார்:  
அடிப்படையில் விலங்குகளை நாம் நடத்தும் விதம் மேம்பட வேண்டும் என்றும், சில அனுமான சூழ்நிலைகளில், மனிதன் உட்பட விலங்குகளின் நியாயமான நலனுக்குப் தனிப்பட்ட சில விலங்குகள் பயன்படலாம் என்றும் சிங்கர் கருதுகையில், நாம் மனிதர்களை நடத்துவது போலவே மனிதரல்லா விலங்குகளையும் நடத்த வேண்டும் என்று ரீகன் கூறுகிறார். விலங்குகளுக்கும் வாழ்க்கை என்ற தனிப்பட்ட குறிக்கோள் உண்டென்பதால் அது மதிக்கப்பட வேண்டும் என்றும் அதனாலேயே விலங்குகள் மனிதர்களின் தேவைக்குப் பயன்படும் கருவிகளாகக் கருதப்படக்கூடாது என்றும் கூறுவதன் வாயிலாக இம்மானுவேல் காந்து மனிதர்களுக்கு மட்டுமே பயன்படுத்திய சிந்தனையை ரீகன் விலங்குகளுக்கும் நீட்டிக்கிறார்.
# எசுகேசு வானூர்தி நிறுவனம்

**எசுகேசு வானூர்தி நிறுவனம்** <small>அல்லது</small> **எஸ்கேஎஸ் ஏர்வேஸ்** (ஆங்கிலம்: *SKS Airways*; மலாய்: *SKS Airways* **(KI/SJB)** என்பது மலேசியா, சிலாங்கூர், **சுபாங்**, சுல்தான் அப்துல் அஜிஸ் ஷா வானூர்தி நிலையம்; ஜொகூர் பாரு, செனாய் பன்னாட்டு வானூர்தி நிலையம் ஆகிய இரு நிலையங்களில் அலுவலகங்களைக் கொண்டு இயங்கும் ஒரு வானூர்தி நிறுவனம் ஆகும்.  
கிழக்கு மலேசியாவில் உள்ள தீவுகளுக்கான பயணிகள் சேவைத் துறையை முதன்மை இலக்காகக் கொண்டுள்ளது. அண்மைய காலங்களில் விமானச் சரக்குச் சேவைத் துறையிலும் படிப்படியாக வளர்ச்சி கண்டு வருகிறது.
# எசுகேசு வானூர்தி நிறுவனம்

## பொது

நவம்பர் 2017-இல், எஸ்.கே.எஸ் வானூர்தி நிறுவனம் நிறுவப்பட்டது.  
15 ஜூலை 2019-இல், அந்த வானூர்தி நிறுவனம் தனது முதல் *DHC 6-300* டுவின் ஓட்டர் *(DHC 6-300 Twin Otter)* ரக வானூர்தியைப் பெற்றது.  
அக்டோபர் 2021-இல், எஸ்.கே.எஸ் வானூர்தி நிறுவனத்தை இயக்குவதற்கான சான்றிதழ் பெறப்பட்டது.  
25 ஜனவரி 2022-இல், சுபாங், சுல்தான் அப்துல் அஜிஸ் ஷா வானூர்தி நிலையத்தில் இருந்து பங்கோர் தீவுக்கு தனது முதல் வணிக வானூர்திச் சேவையை அறிமுகப் படுத்தியது.  
23 டிசம்பர் 2020-இல், தனது இரண்டாவது *DHC 6-300* டுவின் ஓட்டர் *(DHC 6-300 Twin Otter)* ரக வானூர்தியைப் பெற்றது.
# எசுகேசு வானூர்தி நிறுவனம்

## வானூர்திகள்

2021 அக்டோபர் நிலவரப்படி, எசுகேசு நிறுவனம் பின்வரும் வானூர்திகளைக் கொண்டிருந்தது :  
**'''எசுகேசு வானூர்திகள்'''**  
| டி அவிலாந்த் 6-300 *(de Havilland Canada DHC-6 Twin Otter)* | 2 |  |
| --- | --- | --- |
| 9M-KIA *(9M-KIA)*; 9M-KIB *(9M-KIB)* | 2 | } |
# எசுகேசு வானூர்தி நிறுவனம்

## இலக்குகள்

பிப்ரவரி 2022 புள்ளிவிரங்கள்: எசுகேசு வானூர்தி நிறுவனம் பின்வரும் திட்டமிடப்பட்ட பயணிகள் சேவைகளைச் செய்தது:
| ஜொகூர் பாரு | செனாய் பன்னாட்டு வானூர்தி நிலையம் |  |
| --- | --- | --- |
| சிலாங்கூர் | கோலாலம்பூர் | சுல்தான் அப்துல் அஜிஸ் ஷா வானூர்தி நிலையம் |
| பேராக் | பங்கோர் தீவு | பங்கோர் வானூர்தி நிலையம் |
| ரெடாங் தீவு | ரெடாங் வானூர்தி நிலையம் |  |
| பகாங் | தியோமான் தீவு | தியோமான் வானூர்தி நிலையம் |
# ரிச்சர்ட் டி. ரைடர்

**ரிச்சர்ட் ஹூட் ஜாக் டட்லி ரைடர்** (பிறப்பு: ஜூலை 3, 1940) ஒரு ஆங்கில எழுத்தாளரும், உளவியலாளரும், விலங்குரிமை அறிஞருமாவார்.  
ரைடர் 1970களில் ஆக்ஸ்போர்டு பல்கலைக்கழகத்தை மையமாகக் கொண்டு விலங்குகளின் பயன்பாடு, குறிப்பாக விலங்குப்பண்ணை விவசாயம் மற்றும் விலங்கு ஆராய்ச்சி ஆகியவற்றிற்கு எதிராகக் குரல் கொடுத்த மேதைகளின் குழுவான ஆக்ஸ்போர்டு குழுமத்தின் உறுப்பினராக அறியப்படுகிறார். அந்த சமயத்தில் ரைடர் ஆக்ஸ்போர்டில் உள்ள வார்ன்ஃபோர்ட் மருத்துவமனையில் மருத்துவ உளவியலாளராக பணிபுரிந்து வந்தார். மேலும் அவரே ஐக்கிய இராச்சியம் மற்றும் அமெரிக்காவில் விலங்கு ஆராய்ச்சிகளில் ஈடுபட்டிருந்தார்.  
1970-ம் ஆண்டில், மனிதர்களுக்குக் கிடைக்கும் பாதுகாப்புகளிலிருந்து மனிதரல்லா விலங்குகள் விலக்கி வைக்கப்பட்டிருப்பதைக் குறிக்கும் "விலங்கினவாதம்" என்ற சொல்லை முதன்முதலில் ரைடர் உருவாக்கினார். 1977-ல் அவர் ஆர்.எஸ்.பி.சி.ஏ. (RSPCA) கவுன்சிலின் தலைவராக ஆனார். 1979 வரை அதில் பணியாற்றிய அவர் ஆகஸ்ட் 1977-ல் கேம்பிரிட்ஜில் உள்ள டிரினிட்டி கல்லூரியில் முதன்முறையாகக் கல்வித்துறை சார்ந்த விலங்குரிமை மாநாடு ஒன்றை நடத்த பெரிதும் உதவியாக இருந்தார். இந்த மாநாட்டில் 150 பேர் கையொப்பமிட்ட "விலங்கினவாதத்திற்கு எதிரான பிரகடனம்" ஒன்று தயாரிக்கப்பட்டது.  
1970 மற்றும் 2010 ஆண்டுகளுக்கு இடையே இங்கிலாந்து மற்றும் ஐரோப்பிய ஒன்றியத்தில் சட்டபூர்வ விலங்குப் பாதுகாப்பு சீர்திருத்தங்களை நடைமுறைப்படுத்த ரைடர் உதவினார். ரைடர் விலங்கு ஆராய்ச்சி, விலங்குரிமை, அரசியல்சார் நெறிமுறைகள் பற்றிய பல புத்தகங்களை எழுதியுள்ளார். இவற்றில் *விக்டிம்ஸ் ஆஃப் சயின்ஸ்* (1975), *அனிமல் ரெவல்யூஷன்* (1989), *பெய்னிசம்: எ மாடர்ன் மோராலிட்டி* (2001) ஆகியவை குறிப்பிடத்தக்கவை. 2020 முதல் ரைடர் ஆர்.எஸ்.பி.சி.ஏ. அமைப்பின் தலைவராக உள்ளார்.
# இரண்டாம் ராமேசஸ் சிலை

இரண்டாம் ராமேசஸ் சிலை, நவம்பர் 2019]]
சிலையின் மாதிரி வடிவம், கெய்ரோ புறநகர்]]  
**இரண்டாம் ராமேசஸ் சிலை**, (**Statue of Ramesses II**) புது எகிப்திய இராச்சியத்தை 66 ஆண்டுகள் ஆண்ட 19வது வம்சத்தின் மூன்றாவது மன்னர் இரண்டாம் ராமேசஸ் ஆவார். (ஆட்சிக் காலம் கிமு 1279 – கிமு 1213). இவரது சிறந்த ஆட்சிக் காலத்தை எகிப்தியவியல் அறிஞர்கள் ராமேசியம் காலம் என்பர்.  
எகிப்தின் மெம்பிஸ் நகர தொல்லியல் அகழாய்வின் போது, 1820-ஆம் ஆண்டில் *ஜியோவானி பாட்டிஸ்டா கேவிக்லியா* எனும் தொல்லியல் அறிஞரால் மிகப்பெரிய இரண்டாம் ராமேசஸ் சிவப்பு கருங்கல் சிலை 6 துண்டுகளாக உடைந்த நிலையில் கண்டுபிடிக்கப்பட்டது. அப்போது இதன் எடை 83 டன்கள் ஆகும்.  
1955 இல் எகிப்தின் பிரதமர் ஜமால் அப்துல் நாசிர் ஆணையின் பேரில் இரண்டாம் ராமேசஸ் சிலை கெய்ரோ தொடருந்து நிலைய சதுக்கத்தில் இடம் மாற்றப்பட்டது. சிலையை நிறுவிய இடத்திற்கு ராமேசஸ் சதுக்கம் எனப்பெரியப்பட்டது.இவ்விடத்தில் ராமேசஸ் சிலையை முதல் முறையாக மறுசீரமைப்பு செய்தனர். 3 மீட்டர் உயரம் கொண்ட பீடத்தின் மீது 11 மீட்டர் உயரத்தில் சீரமைப்பு செய்த ராமேசஸ் சிலையை நிறுவினர். சிலையின் உடற்பகுதிகளில் இரும்பு கம்பிகளைக் கொண்டு வலு சேர்த்தனர்.  
காலப்போக்கில் சிலைக்கு ராம்சேஸ் சதுக்கம் ஒரு பொருத்தமற்ற இடமாக மாறியது. 2006-ஆம் ஆண்டு எகிப்திய அரசாங்கம் அதை மிகவும் பொருத்தமான இடத்திற்கு மாற்ற முடிவு செய்தது. கீசா நகரத்தின் பெரும் எகிப்திய அருங்காட்சியகத்தின் நுழைவாயில் உள்ள மண்டபத்தில் இரண்டாம் ராமசேஸ் சிலை 2018-ஆம் ஆண்டில் மாற்றி நிறுவப்படுவதற்கு முன் சீரமைக்கப்பட்டது.
# இரண்டாம் ராமேசஸ் சிலை

## இதனையும் காண்க

- இரண்டாம் ராமேசஸ்
- ராமேசியம்
- எகிப்தின் பத்தொன்பதாம் வம்சம்
- புது எகிப்து இராச்சியம்
# அசிசு குரேசி

**அசிசு குரேசி** (*Aziz Qureshi*, 24 ஏப்ரல் 1941 – 1 மார்ச் 2024) என்பவர் இந்திய அரசியல்வாதியும் மூத்த இந்தியத் தேசிய காங்கிரஸ் தலைவரும் ஆவார்.  
இவர் முன்பு மிசோரம் மாநிலத்தின் 15வது ஆளுநராகப் பணியாற்றியவர். உத்தரகாண்டம் மாநில ஆளுநராகவும் பணியாற்றிய இவர், உத்தரப் பிரதேச ஆளுநராகவும் நியமிக்கப்பட்டார். இவர் 24 சனவரி 2020 அன்று மத்தியப் பிரதேச அரசாங்கத்தால் மத்தியப் பிரதேச உருது அகாதமியின் தலைவராக நியமிக்கப்பட்டார்.  
1973-ல் இவர் மத்தியப் பிரதேசத்தில் அமைச்சராகப் பணியாற்றினார். பின்னர் 1984-ல் சத்னா (மத்தியப் பிரதேசம்) தொகுதியிலிருந்து மக்களவைக்குத் தேர்ந்தெடுக்கப்பட்டார்.  
01 மார்ச் 2024 அன்று அஜீஸ் குரேஷி நீண்டகாலமாக நோய்வாய்ப்பட்டு வெள்ளிக்கிழமை இங்குள்ள மருத்துவமனையில் காலமானார்.
# கேரி பிரான்சியோனி

**கேரி லாரன்ஸ் பிரான்சியோனி** (பிறப்பு: மே 1954) சட்டம் மற்றும் மெய்யியல் துறைகளில் நிபுணத்துவம் பெற்ற ஓர் அமெரிக்க கல்வியாளர். இவர் நியூ ஜெர்சியில் உள்ள ரட்கர்ஸ் பல்கலைக்கழகத்தில் சட்டம் மற்றும் மெய்யியல் பேராசிரியராக உள்ளார். மேலும் இவர் ஐக்கிய இராஜ்ஜியத்தின் லிங்கன் பல்கலைக்கழகத்தில் மெய்யியல் துறையில் வருகைப் பேராசிரியராகவும் கிழக்கு ஆங்கிலியா பல்கலைக்கழகத்தில் மெய்யியல் பேராசிரியராகவும் உள்ளார். இவர் விலங்கு நெறியியல் குறித்த ஏராளமான புத்தகங்களையும் கட்டுரைகளையும் எழுதியவர் ஆவார்.
# கேரி பிரான்சியோனி

## படைப்புகள்

- அன்னா இ. ஷார்ல்டன் உடன் இணையாசிரியராக. *Animal Rights: The abolitionist Approach*. எக்ஸெம்ப்லா அச்சகம், 2015.
- *Eat Like You Care: An Examination of the Morality of Eating Animals*. எக்ஸெம்ப்லா அச்சகம், 2013. .
- ராபர்ட் கார்னர் உடன். *The Animal Rights Debate: Abolition or Regulation?*. கொலம்பியா பல்கலைக்கழக அச்சகம், 2010.
- "Animal Welfare and the Moral Value of Nonhuman Animals." *Law, Culture and the Humanities* 6(1), 2009: 24–36.
- *Animals As Persons: Essays on the Abolition of Animal Exploitation*. கொலம்பியா பல்கலைக்கழக அச்சகம், 2008.
- "Taking Sentience Seriously." *Journal of Animal Law & Ethics* 1, 2006, p.&nbsp;1.
- "Animal Rights Theory and Utilitarianism: Relative Normative Guidance." *Between the Species* 3, 2003.
- *Introduction to Animal Rights: Your Child or the Dog?* பிலடெல்பியா: டெம்பிள் பல்கலைக்கழக அச்சகம், 2000.
- *Rain Without Thunder: The Ideology of the Animal Rights Movement*. பிலடெல்பியா: டெம்பிள் பல்கலைக்கழக அச்சகம், 1996. . Reprinted 2007 with corrections.
- *Animals, Property and the Law*. பிலடெல்பியா: டெம்பிள் பல்கலைக்கழக அச்சகம், 1995,
- "Personhood, Property and Legal Competence, in Paola Cavalieri & Peter Singer (eds.), *The Great Ape Project*. நியூயார்க்கு: செயின்ட் மார்டின்ஸ் கிரிபின், 1993, pp.&nbsp;248–257.
- அன்னா இ. ஷார்ல்டன் உடன். *Vivisection and Dissection in the Classroom: A Guide to Conscientious Objection*. ஜென்கின்டவுன், பென்சில்வேனியா: American Anti-Vivisection Society, 1992.
- அன்னா இ. ஷார்ல்டன் உடன். *Advocate for Animals! An Abolitionist Vegan Handbook.* எக்ஸெம்ப்லா அச்சகம், 2017*.*
- *Why Veganism Matters: The Moral Value of Animals*. நியூயார்க்கு: கொலம்பியா பல்கலைக்கழக அச்சகம், 2020.
# கா (பார்வோன்)

களில் மன்னர் **கா**வின் பொறித்த முத்திரைகள் கிடைத்த பகுதிகளின் வரைபடம்]]  
**கா** அல்லது **செக்கென்** (**Ka**, also (alternatively) **Sekhen**) வரலாற்றுக்கு முந்தைய எகிப்தின் மூன்றாம் நக்காடா காலத்தில், எகிப்தை ஆண்ட மன்னர் ஆவார். இவர் தெற்கு எகிப்தை கிமு 32-ஆம் நூற்றாண்டின் முற்பகுதியில் ஆட்சி செய்தார். மன்னர் காவின் கல்லறை அபிதோஸ் நகரத்தில் அருகில் உள்ள உம் எல்-காப் பகுதியில் உள்ள கல்லறை எண் B 7 மற்றும் B 9-இல் கண்டுபிடிக்கப்பட்டது. இவரது ஆட்சிக் காலம் அறியப்படவில்லை. இவருக்குப் பின் பண்டைய எகிப்தை ஆண்ட துவக்க அரச மரபுகளின் முதல் வம்ச மன்னர் இரண்டாம் இசுகோர்ப்பியோன் ஆட்சி செய்தார்.
# கா (பார்வோன்)

## இதனையும் காண்க

- உம் எல்-காப்
- வரலாற்றுக்கு முந்தைய எகிப்து
- மேல் எகிப்து
- நார்மெர்
- பண்டைய எகிப்திய அரசமரபுகள்
# லகாட் டத்து வானூர்தி நிலையம்

**லகாட் டத்து வானூர்தி நிலையம்** ; (ஆங்கிலம்: *Lahad Datu Airport*; மலாய்: *Lapangan Terbang Lahad Datu*) என்பது மலேசியா, சபா மாநிலத்தின் லகாட் டத்து நகரில் உள்ள ஒரு வானூர்தி நிலையம் ஆகும். சபா மாநிலத்தின் தென்கிழக்கு பகுதியில் அமைந்துள்ளது.  
இந்த வானூர்தி நிலையம் லகாட் டத்து மாவட்டம்; அதன் அண்டை மாவட்டங்களான கினபாத்தாங்கான், பெல்டா சகாபாட் *(FELDA Sahabat)* மற்றும் கூனாக் *(Kunak)* மாவட்டம் ஆகியவற்றுக்கும் சேவை செய்கிறது.  
குறிப்பாக, லகாட் டத்து மாவட்டத்தில் வாழும் மக்களுக்கான வானூர்திச் சேவை மையமாக விளங்குகின்றது. லகாட் டத்து நகரத்தில் இருந்து ஏறக்குறைய 1 கி.மீ. தொலைவில் உள்ளது.
# லகாட் டத்து வானூர்தி நிலையம்

## பொது

லகாட் டத்து வானூர்தி நிலையத்தில், *ATR72* போன்ற பெரிய விமானங்கள் தரை இறங்கும் வசதி உள்ளது. மேலும் இந்த நிலையம் ஆண்டுக்கு 100,000 பயணிகளைக் கையாள முடியும். 2016-ஆம் ஆண்டில், விமான நிலையம் 140,077 பயணிகளையும் 3,713 விமான இயக்கங்களையும் கையாண்டது.  
லகாட் டத்து நகரம் கோத்தா கினபாலுவில் இருந்து 430 கி.மீ. தொலைவில், தென் கிழக்கே அமைந்து உள்ளது.
# லகாட் டத்து வானூர்தி நிலையம்

## லகாட் டத்து நகரம்

15-ஆம் நூற்றாண்டில் இங்கு ஒரு குடியேற்றம் இருந்ததாக நம்பப்படுகிறது. அகழ்வாராய்ச்சியின் மூலமாக சீனாவின் மிங் வம்சத்தின் *(Ming dynasty)* சீன மண்பாண்டங்கள் கண்டுபிடிக்கப்பட்டன.  
லகாட் டத்துவின் கிழக்கே துங்கு எனும் பெயரில் ஒரு கிராமம் உள்ளது. இந்தக் கிராமம், 19-ஆம் நூற்றாண்டில் கடல் கொள்ளையர்களுக்கும்; மற்றும் அடிமை வியாபாரிகளுக்கும் பெயர் போன தளமாக விளங்கி உள்ளது.
# லகாட் டத்து வானூர்தி நிலையம்

## லகாட் டத்து நகரம்

### லகாட் டத்து முற்றுகை

லகாட் டத்து நகரம் சபா மாநிலத்தின் பிரதான நகரங்களில் ஒன்றாகும். இது தாவாவ் மாவட்டத்தில் ஒரு துணை மாவட்டமாகவும் விளங்குகிறது. இந்த நகரில், இந்தோனேசியாவின் தாக்கத்தை அதிகமாகக் காண முடியும்.  
இங்கு டூசுன் பூர்வீக இனத்தைச் சேர்ந்த மக்கள் அதிகமாக வாழ்கின்றனர். 2013 பிப்ரவரி 13-ஆம் தேதி, இந்த லகாட் டத்து பட்டணத்திற்கு அருகில் இருக்கும் தண்டுவோ *(Tanduo)* எனும் கிராமத்தில் ஒரு முற்றுகை நடைபெற்றது.  
சூலு சுல்தானகத்தைச் சேர்ந்தவர்கள் என்று கூறிக் கொண்ட சிலர் தண்டுவோ கிராமத்தை ஆக்கிரமித்துக் கொண்டனர். இரு வாரங்கள் போராட்டத்திற்குப் பின்னர் மலேசியப் பாதுகாப்பு படையினர் அந்தக் கிராமத்தை மீட்டு எடுத்தனர்.
# லகாட் டத்து வானூர்தி நிலையம்

## லகாட் டத்து நகரம்

### சேவை

| <small>விமானச் சேவைகள்</small> | சேரும் இடங்கள் |  |
| --- | --- | --- |
| **மாஸ் விங்ஸ்**
(MASwings) | கோத்தா கினபாலு பன்னாட்டு வானூர்தி நிலையம்
சண்டக்கான் வானூர்தி நிலையம் | } |
# லகாட் டத்து வானூர்தி நிலையம்

## போக்குவரத்து புள்ளிவிவரங்கள்

**'''பயணிகளின் எண்ணிக்கை மற்றும் வானூர்திகளின் புள்ளிவிவரங்கள்'''**  
| ஆண்டு | பயணிகள்
வருகை | பயணிகள்
% மாற்றம் | சரக்கு
(டன்கள்) | சரக்கு
% மாற்றம் | வானூர்தி
நகர்வுகள் | வானூர்தி
% மாற்றம் |
| --- | --- | --- | --- | --- | --- | --- |
| 2011 | 131,054 | 42 | 3,024 |  |  |  |
| 2012 | 142,733 | 8.9 | 185 | 340.5 | 3,147 | 4.1 |
| 2013 | 145,930 | 2.2 | 200 | 8.1 | 4,215 | 33.9 |
| 2014 | 161,230 | 10.5 | 179 | 10.5 | 4,055 | 3.1 |
| 2015 | 143,654 | 10.9 | 158 | 11.7 | 3,929 | 3.1 |
| 2016 | 140,077 | 2.5 | 129 | 18.4 | 3,713 | 5.5 |
| 2017 | 127,651 | 8.9 | 101 | 21.7 | 3,199 | 13.8 |
| 2018 | 124,803 | 2.2 | 97 | 4.0 | 3,135 | 2.0 |
| 2019 | 140,583 | 12.6 | 75 | 22.7 | 4,718 | 50.5 |
| 2020 | 59,739 | 57.5 | 163 | 115.5 | 2,632 | 44.2 |
| <sup>*சான்று: மலேசிய வானவூர்தி நிலையங்கள் நிறுவனம்*</sup> | } |  |  |  |  |  |
# லகாட் டத்து வானூர்தி நிலையம்

## காட்சியகம்

லகாட் டத்து வானூர்தி நிலையத்தின் சில காட்சிகள்:
# 2016 உனா கசையடி சம்பவம்

ஜூலை 2016 இல், இந்தியாவின் குஜராத்தில் உள்ள உனாவில் பசு பாதுகாப்பு என்ற பெயரில் தலித் குடும்பத்தைச் சேர்ந்த ஏழு பேர் ஒரு கும்பலால் தாக்கப்பட்டனர். இந்த சம்பவத்தின் காணொலி சமூக ஊடகங்களில் பரவியது. அதன் விளைவாக அடுத்த சில மாதங்களில் மாநிலம் முழுவதும் எதிர்ப்பு கிளம்பியது. இந்த பயங்கர தாக்குதலை கண்டித்து குஜராத்தில் முழு அடைப்பு போராட்டம் நடைபெற்றது. இந்நிலையில் இது தொடர்பாக பாராளுமன்றத்திலும் விவாதிக்கப்பட்டது. நான்கு போலீஸ் அதிகாரிகள் உட்பட நாற்பத்து மூன்று பேர் கைது செய்யப்பட்டனர் மற்றும் வழக்கு ஆகஸ்ட் 2018 முதல் விசாரணையில் உள்ளது.
# 2016 உனா கசையடி சம்பவம்

## பின்னணி

செப்டம்பர் 2015 இல், உத்தரபிரதேசத்தின் தாத்ரியில் வசித்துவரும் முகமது அக்லக் அவரது குளிர்சாதன பெட்டியில் மாட்டிறைச்சி இருந்ததாக சந்தேகித்த நபர்களால் அடித்துக் கொல்லப்பட்டார். மார்ச் 2016 இல், மஸ்டைன் அப்பாஸ் என்பவரும் ஹரியானாவில் புதிதாக வாங்கிய காளைகளை தனது வயல்களில் பயன்படுத்துவதற்காக கொண்டு செல்லும்போது கொல்லப்பட்டார். தங்களுக்கு நீதி கிடைக்க உதவாமல் போலீசார் மிரட்டுவதாக அவரது குடும்பத்தினர் தெரிவித்தனர். ஹரியானா மாநிலம் குருஷேத்ராவில் இயங்கிவரும் கௌ ரக்ஷா தளம் என்ற பசு பாதுகாப்புக் குழுவால் மஸ்டைன் அப்பாஸ் கொல்லப்பட்டதாகக் கூறப்படுகிறது. மஸ்டெனின் குடும்பத்தினர் காவல்துறையினரிடம் புகாரளித்தனர், ஆனால் அவர்கள் கேட்கவில்லை, மேலும் வழக்கு பல நீதிமன்றங்களுக்கு மாற்றப்பட்டது. ஏப்ரல் 2 ஆம் தேதி ஒரு பள்ளத்தில் கண்டெடுக்கப்பட்ட ஒரு உடலை அடையாளம் காண குடும்பத்தினருக்கு அழைப்பு வந்தது. அப்பாஸின் உடல் கத்தியால் குத்தப்பட்ட காயங்கள், சிதைந்த முகம், உடைந்த கைகால்களைக் கொண்டிருந்தது, மேலும் அவர் காணாமல் போன நாளில் அணிந்திருந்த ஆடையல்லாமல் வேறுபட்ட ஆடைகளை அணிந்திருந்தார். அவர் சித்திரவதைக்கு ஆளானதாக ஆதாரங்கள் தெரிவிக்கின்றன, மேலும் அவர் குற்றமற்றவர் என்பதை நிரூபிக்க வாய்ப்பு வழங்கப்படவில்லை. ஜூன் 2016 இல், ராஜஸ்தானின் பிரதாப்கர் மாவட்டத்தில், பசுக்களைக் *கடத்தியதாகக்* குற்றம் சாட்டப்பட்ட மூன்று பேர், சுமார் 150 பேர் கொண்ட கும்பலால் தாக்கப்பட்டனர்.  
"பசு பாதுகாவலர்கள்" எனக் கூறப்படும் மற்ற நிகழ்வுகளில் 19 வயதான ஜாஹித் அகமது தனது டிரக்கில் (ஜம்மு மற்றும் காஷ்மீரில்) எரித்துக் கொல்லப்பட்டது மற்றும் குஷ்னூத் கான் வாக்களிக்கச் செல்லும் வழியில் கொல்லப்பட்டார். கான் அப்பாஸின் அதே கிராமத்தைச் சேர்ந்தவர். ஜாஹித் பசுவைக் கொன்றதாகக் குற்றம் சாட்டப்பட்டார், மேலும் கான் மாட்டிறைச்சி சாப்பிட்டதாகக் குற்றம் சாட்டப்பட்டார்.
# 2016 உனா கசையடி சம்பவம்

## பின்விளைவு

### எதிர்ப்புகள்

தாக்குதலின் வீடியோக்கள் இணையத்தில் வைரலாகி, மாநிலம் முழுவதும் போராட்டங்களைத் தூண்டியது. குறுக்கிட முயன்ற பார்வையாளர்களும் தாக்கப்பட்டனர். ஆகஸ்ட் 2016 இல், அவர்களின் 10 நாள் ஆசாதி கூச்சின் (சுதந்திர அணிவகுப்பு) முடிவின் அடையாளமாக ஒரு கொடியேற்றும் விழாவில் கலந்து கொண்டு உனாவிலிருந்து திரும்பிய ஒரு கும்பல் அவர்களைத் தாக்கியதில் 10 தலித்துகள் காயமடைந்தனர் மற்றும் வாகனங்கள் எரிக்கப்பட்டன. இந்த சம்பவத்தை அரசு மறுத்தது.  
போராட்டக்காரர்கள் மீது அரசு 74 வழக்குகளை பதிவு செய்தது.
# 2016 உனா கசையடி சம்பவம்

## பின்விளைவு

### மற்றுமொரு சம்பவம்

25 ஏப்ரல் 2018 அன்று, உனா சம்பவத்தில் பாதிக்கப்பட்ட இருவர் ஜாமீனில் வெளியே வந்த குற்றவாளிகளில் ஒருவரால் மீண்டும் தாக்கப்பட்டனர். அவர்கள் புத்த மதத்திற்கு மாறுவதற்கான தயாரிப்புக்காக உனாவில் பொருட்களை வாங்கிக் கொண்டு திரும்பிக் கொண்டிருந்தனர்.
# 2016 உனா கசையடி சம்பவம்

## கைதுகள்

குஜராத் குற்றப் புலனாய்வுத் துறை (சிஐடி) செப்டம்பர் 2016 இல் இரண்டு மைனர்கள் மற்றும் நான்கு போலீஸ் அதிகாரிகள் உட்பட 43 பேரைக் கைது செய்தது. பின்னர், அவர்களில் 35 பேர் ஜாமீனில் விடுவிக்கப்பட்டனர் மற்றும் கைது செய்யப்பட்ட ஒரு போலீஸ் அதிகாரி 2017 செப்டம்பரில் மஞ்சள் காமாலையால் இறந்தார். பிரதான குற்றவாளி உனா எல்லைக்குள் நுழையக்கூடாது என்ற நிபந்தனையின் பேரில் ஜாமீனில் விடுவிக்கப்பட்டார். அவர்களில் 34 பேர் மீது கொலை முயற்சி, கொள்ளை, கடத்தல், நபரை அவமானப்படுத்துதல், தவறான சிறை வைத்தல், கலவரம், ஆயுதங்களால் காயப்படுத்துதல் மற்றும் குற்றச் சதி செய்தல் ஆகிய குற்றங்கள் சுமத்தப்பட்டன. அட்டூழியங்கள் மற்றும் சம்பவத்தை வீடியோ பதிவு செய்ததற்காகவும் அவர்கள் மீது குற்றம் சாட்டப்பட்டது. டிசம்பர் 2016 இல் குற்றப்பத்திரிகை தாக்கல் செய்யப்பட்டது இல் தொடங்கியது.
# 2016 உனா கசையடி சம்பவம்

## அரசின் பதில்

குஜராத் முதல்வர் ஆனந்திபென் படேல் மோட்டா சமாதியாலாவுக்குச் சென்று, பாதிக்கப்பட்டவர்களுக்கு வறுமைக் கோட்டுக்குக் கீழ் அட்டைகள், வீட்டு மனைகள், ஐந்து ஏக்கர் விவசாய நிலம் மற்றும் அரசு வேலைகள் வழங்கப்படும் என்று உறுதியளித்தார். இருப்பினும், 2018 ஆம் ஆண்டில், பாஜக அரசாங்கம் குஜராத் சட்டமன்றத்தில் வாக்குறுதிகள் எதுவும் இல்லை என்று கூறியது. சட்டசபையில் கேள்வி எழுப்பிய ஜிக்னேஷ் மேவானி, மாநில அரசு வாக்குறுதியை மீறுவதாக குற்றம்சாட்டினார்.  
பாதிக்கப்பட்டவர்கள் அரசுக்கு எதிராக உண்ணாவிரதப் போராட்டத்தில் ஈடுபட்டதுடன், வாக்குறுதியை நிறைவேற்றாததற்காக கருணைக் கொலையும் செய்தனர்.
# 2016 உனா கசையடி சம்பவம்

## திரைப்படங்களில்

2019 ஆம் ஆண்டு வெளியான இந்தி திரைப்படமான *Article 15* கசையடி சம்பவத்தை சித்தரித்தது.
# மு. க. ஸ்டாலின் அமைச்சரவை

**மு. க. ஸ்டாலின் அமைச்சரவை** (*M. K. Stalin ministry*) என்பது 2021 தமிழ்நாடு சட்டப் பேரவைத் தேர்தலில் திமுக வெற்றி பெற்ற பிறகு அமைக்கப்பட்டது ஆகும். இந்த அமைச்சரவை திராவிட முன்னேற்றக் கழகத்தின் தலைவர் மு.க.ஸ்டாலின் தலைமையில் 7 மே 2021 அன்று பதவியேற்றது. இந்த அமைச்சரவையில் மொத்தம் 34 அமைச்சர்கள் பதவியேற்றனர். அமைச்சர்களாகப் பதவியேற்றவர்களில் முந்தைய அரசாங்கத்தில் அமைச்சராக இடம்பெற்றிருந்த 15 பேர் அமைச்சர்களாக இருந்தனர். தமிழகத்தின் 21வது முதல்வராக, 8வது நபராக மு. க. ஸ்டாலின் பதவியேற்றார்.  
சேப்பாக்கம்-திருவல்லிக்கேணி தொகுதி சட்டமன்ற உறுப்பினரான உதயநிதி ஸ்டாலின் 14, டிசம்பர் 2022 அன்று அமைச்சராகப் பதவியேற்றார். அத்துடன் 10 அமைச்சர்களின் துறைகள் மாற்றப்பட்டன.
# மு. க. ஸ்டாலின் அமைச்சரவை

## அமைச்சரவை மாற்றம்

29 மார்ச் 2022
| 1. | **இராஜ கண்ணப்பன்** | *போக்குவரத்து
*நாட்டுடமையாக்கப்பட்ட போக்குவரத்து மற்றும் இயக்கூர்தி சட்டம் | *பிற்படுத்தப்பட்டோர் நலன்
*மிகவும் பிற்படுத்தப்பட்டோர் நலன்
*சீர்மரபினர் நலன் |  |
| --- | --- | --- | --- | --- |
| 2. | **சா. சி. சிவசங்கர்** | *பிற்படுத்தப்பட்டோர் நலன்
*மிகவும் பிற்படுத்தப்பட்டோர் நலன்
*சீர்மரபினர் நலன் | *போக்குவரத்து
*நாட்டுடமையாக்கப்பட்ட போக்குவரத்து மற்றும் இயக்கூர்தி சட்டம் | } |
# மு. க. ஸ்டாலின் அமைச்சரவை

## பணிகள்

சூன் 2021-ல், முதல்வர் ஸ்டாலின், முந்தைய அரசாங்கம் தாக்கல் செய்த வழக்குகளை சட்ட அமைச்சகம் மறுபரிசீலனை செய்யும் என்று அறிவித்தார். மத்திய அரசின் குடியுரிமை திருத்தச் சட்டம், மீத்தேன் எடுப்பு, நியூட்ரினோ திட்டம், கூடங்குளம் அணுமின் நிலையம், சென்னை - சேலம் விரைவுச் சாலைத் திட்டம் ஆகிய 3 விவசாயச் சட்டங்களை ரத்து செய்யக் கோரி பத்திரிகைகள் மற்றும் போராட்டக்காரர்கள் மீதான வழக்குகளை ஸ்டாலின் தலைமையிலான தமிழக அரசு திரும்பப்பெற்றது.
# இண்டியம் ஆர்சினைடு ஆண்டிமோணைடு பாசுபைடு

**இண்டியம் ஆர்சினைடு ஆண்டிமோனைடு பாசுபைடு** (*Indium arsenide antimonide phosphide*) என்பது InAsSbP என்ற மூலக்கூற்று வாய்ப்பாடால் விவரிக்கப்படும் ஒரு குறைக்கடத்தி வேதிப்பொருளாகும்.  
InAsSbP குறைக்கடத்தி சீரொளி கட்டமைப்புகளுக்கான தடுப்பு அடுக்குகளாகப் பயன்படுத்தப்படுகிறது.  
InAsSbP அடுக்குகளை இண்டியம் ஆர்சனைடு, காலியம் ஆண்டிமோனைடு மற்றும் பிற பொருட்களின் மீது பல்லின நோக்குநிலையில் தூண்டப்பட்ட படிகவளர்ச்சி மூலம் வளர்க்கலாம். இவ்வுலோகக் கலவையின் அதிர்வு பண்புகள் இராமன் நிறமாலையியல் மூலம் ஆராயப்பட்டது. ஒளி மின்னணுவியல், இயந்திரவியல் பண்புகள், ஒலி அல்லது அதிர்வு ஆற்றலின் குவாண்டப் பண்புகள் மீதான அழுத்தத்தின் விளைவை ஆய்வு செய்யும் கோட்பாடுகளுக்கு இவ்வுலோகக் கலவை பயன்படுகிறது.
# இண்டியம் ஆர்சினைடு ஆண்டிமோணைடு பாசுபைடு

## இவற்றையும் காண்க

- அலுமினியம் காலியம் இண்டியம் பாசுப்பைடு
- காலியம் இண்டியம் ஆர்சனைடு ஆண்டிமோணைடு பாசுபைடு
# கரும் பழுப்பு மாங்குயில்

**கரும் பழுப்பு மாங்குயில்** (*Dusky-brown oriole*)(ஓரியோலசு *பயோகுரோமசு*) என்பது ஓரியோலிடே குடும்பத்தில் உள்ள ஒரு பறவை சிற்றினமாகும். இது வடக்கு மலுக்கு தீவுகளில் மட்டுமே காணப்படும் அகணிய உயிரி.  
இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். கரும் பழுப்பு மாங்குயிலின் வேறுபெயர்களாக **கரும் மாங்குயில்,** **கிரேயின் மாங்குயில்**, **கால்மகெரா மாங்குயில்** மற்றும் **மலுக்கு மாங்குயில்** ஆகியவை அடங்கும்.
# சித்திகா பர்வீன்

**சித்திகா பர்வீன்** (*Siddiqa Parveen*) கின்னசு உலக சாதனைகளில் மிக உயரமான பெண்மணியாக பட்டியலிடப்பட்டுள்ள ஓர் இந்தியப் பெண்மணியாவார். 1985 ஆம் ஆண்டில் பிறந்துள்ள இவர் 7 அடி 8 அங்குலம் (2.34 மீ) உயரம் கொண்டுள்ளார்.
# சித்திகா பர்வீன்

## வாழ்க்கைக் குறிப்பு

சித்திகா பர்வீன் முதன்முதலில் 2012 ஆம் ஆண்டில் அறியப்பட்டார். சித்திகா 8 அடி 0 அங்குலமும் (2.44 மீ) மற்றும் 160 கிலோகிராமும் (350 பவுண்டுகள்) இருந்ததாக இந்தியா தொலைக்காட்சி தெரிவித்தது. 2012 ஆம் ஆண்டு டிசம்பரில் மருத்துவர் டெபாசிசு சாகாவால் அளக்கப்பட்டு 7 அடி 3.5 அங்குலம் (2.223 மீ) இருப்பது கண்டறியப்பட்டது. ஆனால் இவரது முழு நிமிர்ந்த உயரம் குறைந்தது 7 அடி 8 அங்குலம் (2.34 மீ) இருக்கும் என்று மதிப்பிடுகிறது.
# சித்திகா பர்வீன்

## இதையும் காண்க

- தர்மேந்திர பிரதாப் சிங்
# கருந்தொண்டை மாங்குயில்

**கருந்தொண்டை மாங்குயில்** (*Dark-throated oriole*)(ஓரியோலசு *சாந்தோனோடசு*) என்பது ஓரியோலிடே குடும்பத்தில் உள்ள ஒரு பறவை சிற்றினமாகும்.  
இது போர்னியோ மற்றும் பிலிப்பீன்சிலிருந்து தென்கிழக்காசியாவில் காணப்படுகிறது. இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகளாகும். இங்கு வாழ்விட இழப்பால் அச்சுறுத்தப்படுகிறது.
# கருந்தொண்டை மாங்குயில்

## வகைப்பாட்டியல்

கருந்தொண்டை மாங்குயில் சில சமயங்களில் பிலிப்பீன்சு மாங்குயில் மற்றும் இசபெலா மாங்குயில் ஆகியவற்றுடன் ஒரு மேம்பட்டச் சிற்றினமாகக் கருதப்படுகிறது. கருந்தொண்டை மாங்குயிலின் மாற்றுப் பெயர்களாகக் **கருந்தலை மாங்குயில்**, மற்றும் **மலேசிய** **மாங்குயில்** ஆகியவை அடங்கும். 'கருப்பு-தலை மாங்குயில்' என்ற மாற்றுப் பெயரை, *ஓரியோலசு லார்வடசு* என்ற பெயருடைய சிற்றினத்துடன் குழப்பிக் கொள்ளக்கூடாது.